techiaith/cofnodycynulliad_en-cy huggingface dataset:
English: Trefnydd, as we've heard from many contributions today in this Chamber, these are worrying, dark times, with currently little light to be seen at the end of the tunnel; we don't know where the end of that tunnel will be. As is always the case in Wales, when a crisis looms large, our communities rise to the challenge, and numerous individuals come forward to support those most in need, as evidenced by the plethora of groups that have popped up on social media, particularly on Facebook. I've just joined the Raglan COVID-19 assistance group, the aim being to develop a pool of volunteers operating within safety guidelines to support those who feel most vulnerable in our communities. I'm sure the Welsh Government is more aware of these groups than I am. So, I wonder if we could have a statement, be that oral or written, or a communication from the Government as to how these groups, which are still in their infancy, are going to be supported over the weeks and months ahead because, as is the case often with our NHS and volunteers helping out there, these groups are often responsible for taking a lot of the burden off statutory services, and I'm sure that this will be no different.
Welsh: Trefnydd, fel yr ydym ni wedi ei glywed gan lawer o gyfraniadau heddiw yn y Siambr hon, mae'r rhain yn amseroedd sy'n peri pryder, cyfnod tywyll, heb fawr o oleuni ym mhen draw'r twnnel; ni wyddom ble mae pen draw y twnnel hwnnw. Fel sydd bob amser yn wir yng Nghymru, pan fo argyfwng mawr yn digwydd, mae ein cymunedau yn ymateb i'r her, ac mae nifer o unigolion yn dod ymlaen i gynorthwyo'r rhai mwyaf anghenus, fel y mae'r lliaws o grwpiau sydd wedi codi ar y cyfryngau cymdeithasol, yn enwedig ar Facebook yn ei brofi. Rwyf i newydd ymuno â grŵp cymorth COVID-19 Rhaglan, gyda'r nod o ddatblygu cronfa o wirfoddolwyr yn gweithredu o fewn canllawiau diogelwch i gefnogi'r rhai sy'n teimlo'n fwyaf agored i niwed yn ein cymunedau. Rwy'n siŵr bod Llywodraeth Cymru yn fwy ymwybodol o'r grwpiau hyn na mi. Felly, tybed a allwn ni gael datganiad, ar lafar neu yn ysgrifenedig, neu gyfathrebiad gan y Llywodraeth ynghylch sut y bydd y grwpiau hyn, sy'n dal i fod yn newydd iawn, yn cael eu cefnogi yn ystod yr wythnosau a'r misoedd i ddod oherwydd, fel sy'n digwydd yn aml gyda'n GIG a'n gwirfoddolwyr yn helpu yn y maes, mae'r grwpiau hyn yn aml yn gyfrifol am dynnu llawer o'r baich oddi ar wasanaethau statudol, ac rwy'n siŵr na fydd hyn yn wahanol.
English: There will be a meeting tomorrow, as the First Minister indicated earlier, which brings together the third sector and others who will be absolutely vital in terms of our response to the coronavirus. I'll ensure that colleagues are updated following that meeting in terms of actions arising from it.
Welsh: Bydd cyfarfod yfory, fel y nododd y Prif Weinidog yn gynharach, sy'n tynnu ynghyd y trydydd sector ac eraill a fydd yn gwbl hanfodol o ran ein hymateb i'r coronafeirws. Byddaf i'n sicrhau bod cyd-Aelodau yn cael yr wybodaeth ddiweddaraf yn dilyn y cyfarfod hwnnw o ran y camau gweithredu a fydd yn deillio ohono.
English: Thank you to Leanne Wood for raising those really important issues, and of course recognising the role that volunteers will have in terms of the response to coronavirus. So, of course, the First Minister referred to a meeting that will take place tomorrow, bringing together the third sector and others who are able to mobilise that kind of response that you described. And I know that there will be the opportunity then to update colleagues on the actions that are forthcoming as a result of that meeting. And, again, that point about protecting people from unscrupulous people is so important. We started off by talking about how important it is to recognise the value of volunteers and the wonderful work that they do; but on the other hand there will be people who seek to exploit vulnerable people in this circumstance. So, we need to guard against that and work together in those areas as well. My colleague Ken Skates has a statement shortly this afternoon, which will be an opportunity to explore some of those particular questions that you raised with regard to the economy and our economic response, but also in terms of our ask then of the UK Government in terms of what we would like to see the UK Government deliver. We very much look forward to the statement that the Chancellor will be making later on this afternoon. I will, of course, provide colleagues with an update on our approach following that.
Welsh: Diolch i Leanne Wood am godi'r materion gwirioneddol bwysig yna, ac wrth gwrs, wrth gydnabod y swyddogaeth a fydd gan wirfoddolwyr o ran yr ymateb i coronafeirws. Felly, wrth gwrs, cyfeiriodd y Prif Weinidog at gyfarfod a fydd yn cael ei gynnal yfory, gan ddwyn ynghyd y trydydd sector ac eraill sy'n gallu ysgogi'r math hwnnw o ymateb yr ydych chi wedi ei ddisgrifio. Ac rwy'n gwybod y bydd cyfle wedyn i roi'r wybodaeth ddiweddaraf i'm cyd-Aelodau am y camau a fydd yn cael eu cymryd o ganlyniad i'r cyfarfod hwnnw. Ac, unwaith eto, mae'r pwynt hwnnw am amddiffyn pobl rhag pobl ddiegwyddor mor bwysig. Fe ddechreuasom ni drwy sôn am ba mor bwysig yw cydnabod gwerth gwirfoddolwyr a'r gwaith gwych y maen nhw'n yn ei wneud; ond ar y llaw arall bydd yna bobl sy'n ceisio cam-fanteisio ar bobl agored i niwed yn y sefyllfa hon. Felly, mae angen i ni warchod rhag hynny a gweithio gyda'n gilydd yn y meysydd hynny hefyd. Mae gan fy nghyd-Aelod Ken Skates ddatganiad yn fuan y prynhawn yma, a fydd yn gyfle i archwilio rhai o'r cwestiynau penodol hynny yr ydych chi wedi eu codi o ran yr economi a'n hymateb economaidd, ond hefyd o ran ein cais wedyn gan Lywodraeth y DU am yr hyn yr hoffem ni weld Llywodraeth y DU yn ei gyflawni. Edrychwn ymlaen yn fawr iawn at y datganiad y bydd y Canghellor yn ei wneud yn ddiweddarach y prynhawn yma. Byddaf i, wrth gwrs, yn rhoi'r wybodaeth ddiweddaraf i gydweithwyr am ein dull gweithredu yn dilyn hynny.
English: Before I call the statement that's on the agenda by the Minister for Health and Social Services, there are reasons to delay that statement at this point. I would ask, if there is no objection, that we realign the agenda to take the statement by the Minister for Economy, Transport and North Wales on coronavirus first, if there is no objection. I'll make sure that business managers are aware of the reasons behind the change to the agenda item. But, believe it or not, it is not a technological reason, otherwise I would have said that. If I could blame technology at this point, I would have.
Welsh: Cyn imi alw am y datganiad sydd ar yr agenda gan y Gweinidog Iechyd a Gwasanaethau Cymdeithasol, mae yna resymau i ohirio'r datganiad hwnnw ar hyn o bryd. Fe fyddwn i'n gofyn, os nad oes yna wrthwynebiad, ein bod ni'n aildrefnu'r agenda i gymryd y datganiad gan Weinidog yr Economi, Trafnidiaeth a Gogledd Cymru ar y Coronafeirws yn gyntaf, os nad oes yna wrthwynebiad. Fe fyddaf i'n sicrhau y bydd y rheolwyr busnes yn ymwybodol o'r rhesymau dros y newid i'r eitem ar yr agenda. Ond, credwch neu beidio, nid rheswm technolegol mohono, fel arall fe fyddwn i wedi dweud hynny. Pe byddwn i wedi gallu rhoi'r bai ar y dechnoleg yn y cyswllt hwn, fe fyddwn i wedi gwneud hynny.
English: So, everybody ready to move on to the statement by the Minister for economy and transport on coronavirus update. Ken Skates will make that statement.
Welsh: Felly, pawb yn barod i symud ymlaen at y datganiad gan Weinidog yr Economi a Thrafnidiaeth ynglŷn â'r wybodaeth ddiweddaraf am y coronafeirws. Ken Skates fydd yn gwneud y datganiad hwnnw.
English: Can I thank Russell George for not just his questions, but his enormously constructive contribution this afternoon? Russell George is absolutely right that we have to work collaboratively together in order to overcome the challenges that we face. Reflecting on something that Dr Dai Lloyd said a little earlier, I do believe that this is the greatest threat of our times. We are effectively on a war footing, and we have to use our collective firepower against coronavirus. That means working together with the UK Government, with local government, with the business community and with society in order to deal with this challenge in the short term, and to ensure that recovery takes place rapidly. Llywydd, Russell George raised a number of important points. First and foremost, I'd like to touch on the role that Business Wales will have in the coming weeks and months. It is the one-stop shop for all business advice and support, and will signpost businesses towards other non-Welsh-Government-supported organisations, including, for example, the British Business Bank.
Welsh: A gaf i ddiolch i Russell George nid yn unig am ei gwestiynau, ond am ei gyfraniad hynod adeiladol y prynhawn yma? Mae Russell George yn llygad ei le fod yn rhaid inni gydweithio i drechu'r heriau sy'n ein hwynebu ni. Gan fyfyrio ar rywbeth a ddywedodd Dr Dai Lloyd ychydig yn gynharach, rwy'n credu mai dyma fygythiad mwyaf ein hoes ni. Rydym mewn rhyfel i bob pwrpas, ac mae'n rhaid inni ddefnyddio ein holl allu ar y cyd i ymladd yn erbyn y coronafeirws. Mae hynny'n golygu cydweithio â Llywodraeth y DU, â llywodraeth leol, â'r gymuned fusnes a'r gymdeithas gyfan i ymdrin â'r her hon yn y byrdymor, a sicrhau y daw adferiad yn gyflym. Llywydd, fe gododd Russell George nifer o bwyntiau pwysig. Yn gyntaf oll, fe hoffwn i grybwyll y gwaith a fydd gan Busnes Cymru yn ystod yr wythnosau a'r misoedd nesaf. Dyma'r siop un stop ar gyfer pob cyngor a chymorth i fusnesau, ac fe fydd yn cyfeirio busnesau at gyrff eraill nad ydyn nhw'n cael eu cefnogi gan Lywodraeth Cymru, gan gynnwys, er enghraifft, Banc Busnes Prydain.
English: Can I thank Helen Mary Jones for the questions that she's raised this afternoon and for another constructive contribution to this discussion and this debate? Helen Mary Jones made comparisons with the war effort, and I think she's absolutely right: this requires a concerted effort across society, and just as we rebuilt the country in the aftermath of the second world war, we will have an opportunity in the recovery phase to ensure that we develop a new fairer economy, one that is more purposeful. It may well be that as part of the recovery, we will need a very significant new deal - a huge stimulus package led by the UK Government to ensure that recovery can take place at the fastest possible pace.
Welsh: A gaf i ddiolch i Helen Mary Jones am y cwestiynau a godwyd ganddi hi'r prynhawn yma ac am gyfraniad adeiladol arall i'r drafodaeth hon a'r ddadl hon? Tynnodd Helen Mary Jones gymariaethau â'r ymdrech yn y rhyfel, ac rwy'n credu ei bod hi'n hollol gywir: mae hyn yn gofyn am ymdrech gydunol drwy'r gymdeithas, ac yn union fel y gwnaethom ni ailadeiladu'r wlad wedi'r ail ryfel byd, fe fydd yna gyfle i ni, yn y cyfnod o adferiad, sicrhau ein bod ni'n datblygu economi newydd sy'n decach, un sy'n fwy addas i'r diben. Yn rhan o'r adferiad, efallai y bydd angen bargen newydd sylweddol iawn arnom ni - pecyn ysgogi enfawr dan arweiniad Llywodraeth y DU i sicrhau bod yr adferiad yn gallu digwydd mor gyflym â phosib.
English: Well, the Member makes some very powerful points about the need to support those individuals who are self-employed. As I said in response to Helen Mary Jones, we're looking specifically at the £100 million that was announced and how it can be used to support self-employed individuals at the moment. I also outlined to Helen Mary Jones how we're looking specifically at fixed costs and cash flow issues. I can assure the Member that those measures that were announced by the UK Government do apply to Wales: the statutory sick pay measures; the business interruption loan scheme; the Time to Pay scheme. They all apply to Welsh businesses, and if the UK Government do announce that hugely significant fiscal package of support this afternoon, then we will be ensuring that support for self-employed people is prioritised.
Welsh: Wel, mae'r Aelod yn gwneud rhai pwyntiau pwerus iawn am yr angen i gefnogi'r unigolion hynny sy'n hunangyflogedig. Fel y dywedais i wrth ymateb i Helen Mary Jones, rydym yn edrych yn benodol ar y £100 miliwn a gyhoeddwyd a sut y gellir ei ddefnyddio i gefnogi unigolion hunangyflogedig ar hyn o bryd. Fe amlinellais hefyd i Helen Mary Jones sut yr ydym ni'n edrych yn benodol ar gostau sefydlog a materion o ran llif arian. Fe allaf i sicrhau'r aelod fod y mesurau hynny a gyhoeddwyd gan Lywodraeth y DU yn berthnasol i Gymru: y mesurau tâl salwch statudol; y cynllun benthyciadau ymyrraeth busnes; y cynllun Amser i Dalu. Maen nhw i gyd yn berthnasol i fusnesau Cymru, ac os bydd Llywodraeth y DU yn cyhoeddi'r pecyn cymorth ariannol sylweddol iawn hwnnw y prynhawn yma, yna fe fyddwn ni'n sicrhau bod cymorth i bobl hunangyflogedig yn flaenoriaeth.
English: We're now close to 45 minutes into this statement and we've had one contribution from each party group. So, if Assembly Members can be reasonably succinct in your questioning and in the answers given by the Minister - a number of issues have been covered already. So, if we can be succinct, then I'll try and call as many Members as possible. You're first, Angela Burns.
Welsh: Rydym ni bellach yn agos at 45 munud i mewn i'r datganiad hwn ac rydym wedi cael un cyfraniad gan bob grŵp plaid. Felly, os gall Aelodau'r Senedd fod yn weddol gryno gyda'ch cwestiynau a'r atebion a roddir gan y Gweinidog - mae yna nifer o faterion wedi eu trafod eisoes. Felly, os cawn ni fod yn gryno, yna fe fyddaf i'n ceisio galw cymaint o Aelodau ag y bo modd. Y chi sydd gyntaf, Angela Burns.
English: Thank you. I absolutely promise you I've got one area that I particularly want to talk to you about, which is business interruption insurance. I've been contacted by a significant number of businesses who are finding it very difficult to get insurers to do two things: (1) to understand that COVID-19 is a notifiable disease. Now, you and I know that under the Health Protection (Notification) (Wales) (Amendment) Regulations 2020, it was made a notifiable disease on the fifth, and all the other home nations followed around by about the 5 or 6 March, and yet it's very difficult (1) for the businesses to find anywhere on any website - yours, the UK Government's, anybody's - that it is a notifiable disease, and (2) to get the insurance companies to recognise it's a notifiable disease. That's my first insurance question, and I know you're meeting the banks, and I wondered if you might be meeting the insurers. My second insurance question, which, again, is very similar, is about the business interruption insurance. Again, businesses are saying to me that, for example, if somebody turns up at their hotel and they are diagnosed with COVID-19, then they will get paid, but if they cancel that hotel room, there's no business interruption insurance. Again, the insurers are playing real hardball. Minister, I wonder what you, in conjunction with the other home nations, might be able to do with insurance companies, so that business interruption insurance can apply to this kind of area.
Welsh: Diolch. Rwy'n addo'n llwyr ichi mai un maes sydd gennyf yr wyf i'n awyddus iawn i siarad â chi amdano, sef yswiriant ymyrraeth busnes. Mae nifer sylweddol o fusnesau wedi cysylltu â mi sy'n ei chael hi'n anodd iawn cael yswirwyr i wneud dau beth: (1) deall bod COVID-19 yn glefyd hysbysadwy. Nawr, rydych chi a minnau yn gwybod o dan Reoliadau Diogelu Iechyd (Hysbysu) (Cymru) (Diwygio) 2020, fod hwn wedi cael ei wneud yn glefyd hysbysadwy ar y pumed o Fawrth, ac fe ddilynodd pob un o wledydd eraill y DU ar y pumed neu'r chweched o Fawrth, ac eto i gyd mae'n anodd iawn (1) i'r busnesau ddod o hyd i unman ar unrhyw wefan - eich un chi, un Llywodraeth y DU, unrhyw un - sy'n dweud ei fod yn glefyd hysbysadwy, a (2) i gael y cwmnïau yswiriant i gydnabod ei fod yn glefyd hysbysadwy. Dyna fy nghwestiwn cyntaf i o ran yswiriant, ac rwy'n gwybod eich bod chi'n cwrdd â'r banciau, ac rwy'n meddwl tybed a ydych chi'n cwrdd â'r yswirwyr efallai. Mae fy ail gwestiwn o ran yswiriant, sydd, unwaith eto, yn debyg iawn i'r cyntaf, yn ymwneud ag yswiriant ymyrraeth busnes. Unwaith eto, mae busnesau'n dweud wrthyf i, er enghraifft, os bydd rhywun yn mynd i westy ac yn cael diagnosis o COVID-19, fe fydd y gwesty'n cael ei dalu, ond os bydd rhywun yn canslo'r ystafell westy honno, nid yw yswiriant ymyrraeth busnes yn berthnasol. Unwaith eto, mae'r yswirwyr yn chwarae gêm galed iawn. Gweinidog, tybed beth allech chi, ar y cyd â gwledydd eraill y DU, ei wneud gyda'r cwmnïau yswiriant, fel y gall yswiriant ymyrraeth busnes fod yn berthnasol yn y maes hwn.
English: Can I thank Angela Burns for the question concerning business interruption insurance? It's actually helpful that the Member suggests that we do with this on a four-nation basis, because it is exactly the point that I was going to be raising, amongst many other points, with my counterpart in the Scottish Government when I speak with her this afternoon. It's also something that we've been raising with the Department for Business, Energy and Industrial Strategy. We're already speaking with the sector and the representative body for the sector, pressing them to act responsibly, and we will ensure that they see, in plain black and white, the announcement of it being a notifiable disease, to ensure that there is no reason for them to avoid payouts.
Welsh: A gaf i ddiolch i Angela Burns am y cwestiwn ynglŷn ag yswiriant ymyrraeth busnes? Mae'n ddefnyddiol mewn gwirionedd bod yr Aelod yn awgrymu ein bod yn gwneud hyn ar sail pedair gwlad, oherwydd dyma'r union bwynt yr oeddwn i'n bwriadu ei godi, ymhlith llawer o bwyntiau eraill, gyda fy Ngweinidog cyfatebol i yn Llywodraeth yr Alban pan fyddaf i'n siarad â hi y prynhawn yma. Mae hefyd yn rhywbeth yr ydym wedi bod yn ei godi gyda'r Adran Busnes, Ynni a Strategaeth Ddiwydiannol. Rydym ni eisoes yn siarad â'r sector a chorff y cynrychiolwyr ar ran y sector, gan bwyso arnyn nhw i weithredu'n gyfrifol, a byddwn yn sicrhau eu bod yn gweld, mewn du a gwyn, y cyhoeddiad ei fod yn glefyd hysbysadwy, er mwyn sicrhau nad oes rheswm ganddyn nhw i osgoi gwneud taliadau.
English: Can I thank Rhun ap Iorwerth for his questions? He's absolutely right, there are businesses within Wales that have shown remarkable resilience in dealing with not just this challenge, but also, very recently, flooding in many parts of Wales and, of course, the uncertainty caused by Brexit. In terms of Business Wales, Business Wales were offering advice as the main point of contact with regard to Brexit. Many businesses are therefore familiar with the services that it offers. I'm writing to businesses directly today through Business Wales, and I can assure Members that whatever resources are required within Business Wales to address the demand that is to come will be made available. As I said in answer to Russell George, we were able to plan, as part of our Brexit preparedness, for additional front-line human resource to be deployed, and that will happen in terms of meeting the coronavirus demand as well.
Welsh: A gaf i ddiolch i Rhun ap Iorwerth am ei gwestiynau? Mae'n llygad ei le, mae yna fusnesau yng Nghymru sydd wedi dangos cadernid rhyfeddol wrth ymdrin â nid yn unig yr her hon, ond hefyd, yn ddiweddar iawn, â llifogydd mewn sawl rhan o Gymru ac, wrth gwrs, yr ansicrwydd a achoswyd gan Brexit. O ran Busnes Cymru, roedd Busnes Cymru yn cynnig cyngor fel y prif bwynt cyswllt o ran Brexit. Mae llawer o fusnesau felly'n gyfarwydd â'r gwasanaethau y mae'n eu cynnig. Rwy'n ysgrifennu at fusnesau'n uniongyrchol heddiw drwy Busnes Cymru, a gallaf sicrhau'r Aelodau y bydd unrhyw adnoddau sydd eu hangen o fewn Busnes Cymru i fynd i'r afael â'r galw sydd i ddod yn cael eu darparu. Fel y dywedais mewn ymateb i Russell George, roeddem yn gallu cynllunio, fel rhan o'n parodrwydd ar gyfer Brexit, i ddefnyddio adnoddau dynol rheng flaen ychwanegol, a bydd hynny'n digwydd o ran ateb y galw o ran coronafeirws hefyd.
English: Can I thank Alun Davies for his contribution and for his questions? And he's absolutely right in that a four-nation approach will be needed, not just in terms of ensuring as many businesses as possible can survive, but also to plan for the period afterwards, to plan for the recovery of the economy. And I'm already giving thought to how we can form, as the Member put it, a form of taskforce, to ensure that we collectively invest in the right form of businesses across the country to drive inclusive, fair, purposeful growth in the future. I'll write to all Members with information concerning the Business Wales services. There are dedicated pages on that website concerning COVID-19, but, clearly, given the escalated scale of the problem that we face, it is quite clear that Business Wales's role in the coming months will be almost wholly consumed with coronavirus cases. And therefore it too will have to ensure that, internally, it is structured in a way to divert as much human resource as possible to this specific challenge. I think the Member makes an important point as well about certain sectors where homeworking just isn't possible, including, as he said, hospitality. And, for those businesses, the only viable option may be hibernation, and this is why it's vitally important that the UK Government agrees to the First Minister's calls for assistance in terms of underwriting wages to ensure that individuals are not made redundant and that companies don't go insolvent, and to ensure that the UK Government steps in in terms of holidays and relief for taxes.
Welsh: A gaf fi ddiolch i Alun Davies am ei gyfraniad ac am ei gwestiynau? Ac mae e'n hollol iawn i ddweud y bydd angen dull pedair gwlad, nid yn unig o ran sicrhau bod cynifer o fusnesau â phosib yn gallu parhau, ond hefyd i gynllunio ar gyfer y cyfnod wedi hynny, er mwyn cynllunio ar gyfer adfer yr economi. Ac rwyf eisoes yn ystyried sut y gallwn ni ffurfio math o dasglu, fel y mae'r Aelod yn ei ddweud, i sicrhau ein bod ni'n buddsoddi ar y cyd yn y math priodol o fusnesau ledled y wlad er mwyn sbarduno twf cynhwysol, teg a phwrpasol yn y dyfodol. Byddaf yn ysgrifennu at bob Aelod yn rhoi gwybodaeth ynghylch gwasanaethau Busnes Cymru. Mae tudalennau penodol ar y wefan honno sy'n ymwneud â COVID-19, ond, yn amlwg, o ystyried maint y broblem sy'n ein hwynebu ni, mae'n gwbl glir y bydd cyfraniad Busnes Cymru yn ystod y misoedd nesaf yn cael ei lyncu bron yn gyfan gwbl gan achosion coronafeirws. Ac felly bydd yn rhaid iddo hefyd sicrhau, yn fewnol, ei fod wedi'i strwythuro mewn modd sy'n ailgyfeirio cymaint o adnoddau dynol â phosib i'r her benodol hon. Rwy'n credu bod yr Aelod yn gwneud pwynt pwysig hefyd am rai sectorau lle nad oes modd gweithio o gartref, gan gynnwys, fel y dywedodd ef, lletygarwch. Ac, i'r busnesau hynny, yr unig opsiwn ymarferol fyddai cael cyfnod o seibiant. A dyma pam ei bod yn hanfodol bwysig bod Llywodraeth y DU yn cytuno i alwadau'r Prif Weinidog am gymorth o ran gwarantu cyflogau i sicrhau na chaiff unigolion eu diswyddo ac nad yw cwmnïau'n mynd yn ansolfent, ac i sicrhau bod Llywodraeth y DU yn camu i mewn o ran gwyliau a rhyddhad trethi.